TPIPL ขายกิจการ “โรงกลั่นน้ำมัน ทีพีไอ (1997)” รับเงิน 1.3 ลบ.
บอร์ด TPIPL ไฟเขียวขายกิจการ “โรงกลั่นน้ำมัน ทีพีไอ (1997)” ให้บุคคลภายนอก หลังไม่ได้ดำเนินธุรกิจ รับเงิน 1.3 ลบ. จัดโครงสร้างการถือหุ้น-เพิ่มความคล่องตัวดำเนินธุรกิจ
บอร์ด TPIPL ไฟเขียวขายกิจการ “โรงกลั่นน้ำมัน ทีพีไอ” ให้บุคคลภายนอก หลังไม่ได้ดำเนินธุรกิจ รับเงิน 1.3 ลบ.
28 ต.ค. 2564

บริษัท ทีพีไอ โพลีน จำกัด (มหาชน) หรือ TPIPL ระบุว่าที่ประชุมคณะกรรมการบริษัทฯ เมื่อวันที่ 28 ต.ค.2564 ได้มีมติอนุมัติการขายเงินลงทุนในหุ้นสามัญของบริษัท โรงกลั่นน้ำมัน ทีพีไอ (1997) จำกัด ผู้ดำเนินธุรกิจขุดเจาะและสำรวจปิโตรเลียม ซึ่งเป็นบริษัทย่อยที่บริษัทฯ ถือหุ้นอยู่ร้อยละ 99.995 เป็นจำนวน 129,999,995 หุ้น ในราคาหุ้นระ 0.01 บาท (มูลค่าทางบัญชีหุ้นละ -2.71 บาท และมูลค่าที่ตราไว้หุ้นละ 10 บาท) คิดเป็นมูลค่ารวม 1,299,999.95 บาท ให้แก่บุคคลภายนอก เนื่องจากไม่มีการดำเนินธุรกิจใดๆ ในปัจจุบัน และเพื่อเป็นการจัดโครงสร้างการถือหุ้นของกลุ่มบริษัทฯ ให้เหมาะสมเกิดประโยชน์สูงสุด และมีความคล่องตัวในการดำเนินธุรกิจ